Magna Carta                            293

nostros mot am, concessimus et cart a nostra confirmavimus,
et earn obtinuimus a domino papa Innocentio tertio con-
firmari; quam et nos observabimus et ab haeredibus nostris
in perpetuum bona fide volumus observari. Concessimus
etiam omnibus liberis hominibus regni nostri, pro nobis et
haeredibus nostris in perpetuum, omnes libertates subscriptas,
habendas et tenendas, eis et haeredibus suis, de nobis et
haeredibus nostris ;

2.  Si quis comitum vel baronum nostrorurn, sive alionim
tenentium de nobis in capite per servitium militare, mortuus
fuerit, et cum decesserit haeres suus plenae aetatis fuerit et
relevium debeat, habeat haereditatem suam per antiquum re-
levium ; scilicet haeres vel haeredes comitis de baronia cornitis
Integra per centum libras ;   haeres vel haeredes baronis de
baronia Integra per centum libras ;  haeres vel haeredes militis
de feodo militis integro per centum solidos ad plus ;   et qui
minus debuerit minus det secundum antiquam consuetudinem
feodorum.

3.  Si autem haeres alicujus talium fuerit infra aetatem et
fuerit in custodia, cum ad aetatem pervenerit, habeat haeredi-
tatem suam sine relevio et sine fine.

4.  Gustos   terrae  hujusmodi   haeredis   qui   infra   aetatem
fuerit, non capiat de terra haeredis nisi rationabiles exitus,
et rationabiles consuetudines, et rationabilia servitia, et hoc
sine d.estructione et vasto hominum vel rerum ;   et si nos
commiserimus custodiam alicujus talis terrae vicecomiti vel
alicui alii qui de exitibus illius nobis respondere debeat, et
ille destructionem de custodia fecerit vel vastum, nos ab illo
capiemus emendam, et terra committatur duobus legalibus et
discretis hominibus de feodo illo, qui de exitibus respondeant
nobis vel ei cui eos assignaverimus ;   et si dederimus vel ven-
diderimus alicui custodiam alicujus talis terrae, et ille destru-
ctionem inde fecerit vel vastum, amittat ipsam custodiam, et
tradatur duobus legalibus et discretis hominibus de feodo illo
qui similiter nobis respondeant sicut praedictum est.

5.  Gustos autem, quamdiu custodiam terrae habuerit, sus-
tentet domos, parcos, vivaria, stagna, molendina, et cetera ad
terrain  illam  pertinentia,  de  exitibus  terrae  ejusdem;   et
reddat haeredi, cum ad plenam aetatem pervenerit, terram
suam totam instauratam de carrucis et wainnagiis secundum
quod tempus wainnagii exiget et exitus terrae rationabiliter
poterunt sustinere.